אלון אלטמן

אלון אלטמן (נולד ב-24 באוקטובר 1969) הוא עורך דין ישראלי המשמש החל ממאי 2022 כמשנה לפרקליט המדינה לתפקידים מיוחדים. בין השנים 2014–2022 כיהן כפרקליט מחוז דרום (פלילי) בפרקליטות המדינה. אלטמן בעל תואר ראשון במשפטים מאוניברסיטת תל אביב. בשנת 1995 החל לעבוד כטרום-מתמחה בפרקליטות המדינה, והחל מ-1997 משמש בה כפרקליט במחוז דרום. אלטמן נודע בטיפולו לאורך שנים בארגוני פשיעה מהגדולים במדינה בדרום הארץ. לדבריו, "תיקי הדגל" של פועלו בפרקליטות הם תיקי משפחות זגורי, גרינברג, דומרני, אדרי, לביא ואחרות. כן הגיש את כתב האישום כנגד יעקב בטיטו, רב מנתיבות שתקף מינית תלמידים, ונגד אדם איטל שרצח את רוסלן קובייב ואיתן איזמאיילוב. אלטמן שימש כתובע בפרשת שי דרומי, ועוד. כן טיפל בעבירות צווארון לבן של סגן ראש עיריית אילת. מילא תפקידים ניהוליים כראש צוות פרקליטים, ממונה על תיקי בית משפט השלום ואחראי על המתמחים במחוזו. בספטמבר 2014 מונה לכהן כפרקליט מחוז דרום (פלילי). במסגרת תפקידו טיפל בפרשיית החשד לשוחד בעיריית אשדוד, ועוד. מעורב בהליכי קבלת ההחלטות בפרשת האסון בנחל צפית. ביוני 2019 נשלח מכתב אנונימי אל נציב תלונות הציבור על הפרקליטות דוד רוזן בו נטען כי חמש שנים קודם לכן ניהל אלטמן קשר רומנטי עם עורכת דין העובדת תחתיו, וכי עישן סמים. עוד נטען כי פרקליט המדינה שי ניצן ידע על הפרשה וטייח אותה. ביולי אותה שנה פרסם הנציב רוזן מסקנות בדיקה שערך, לפיה אין כל חשד למעשה פסול מצדו של אלטמן, כי שי ניצן בירר את התלונה כאשר הובאה לפניו ומסקנתו לסגור את התיק גובתה בידי מנכ"לית משרד המשפטים אמי פלמור. במאי 2020 היה אלטמן בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה". במאי 2021, הטיל ממלא מקום פרקליט המדינה עמית איסמן את סמכויות המשנה לפרקליט המדינה לתפקידים מיוחדים על אלטמן. הוביל מדיניות מחמירה של פרקליטות המדינה ביחס לפורעים ערבים־ישראלים במהלך המהומות בישראל. לדבריו במסגרת תפקידו, פרקליטות מחוז דרום אינה אוכפת את האיסור על פוליגמיה בקרב הבדואים בישראל. ביולי 2021 הוביל את הרשעת אריה שיף באשמת המתה בקלות דעת, במסגרת עסקת טיעון. במאי 2022 נבחר אלטמן פה אחד בוועדת המכרזים של נציבות שירות המדינה לשמש כמשנה לפרקליט המדינה לתפקידים מיוחדים. אלטמן החזיק בסמכויות תפקיד זה שנה קודם לכן. בנובמבר 2023 הורה למשטרה שלא לחקור רופא שסימן "לייקים" ברשתות החברתיות לסרטונים המביעים תמיכה בטבח שביצע החמאס ובמתקפות של חזבאללה. המשטרה החליטה לערער על החלטתו. נשוי ואב לארבעה. על אודות מחוז דרום (פלילי), באתר משרד המשפטים דורית קרן צבי, פרקליט מחוז דרום: "הגבולות נפרצו, גם עורכי דין נמצאים על הכוונת", באתר פוסטה, 4 בפברואר 2018 פוסט של פרקליטות המדינה ברשת החברתית פייסבוק, 19 במאי 2022. אילנה קוריאל, עד המדינה בתיקי הרצח שיקר, פרקליט המדינה אישר מסין להחתים אותו מחדש, באתר ynet, 9 בדצמבר 2019 אמיר זוהר, מחיר פארטיות ההימורים במג'יק וואן – 15 שנה בפועל לחגי זגורי, באתר פוסטה, ‏22/04/2012 זיו קריסטל, אילת סדרת פשע – כל הפשעים, באתר פוסטה, ‏21/09/2015 ארצי חלפון, שנתיים וחצי מאסר לרב שתקף מינית תלמידיו, באתר ynet, 17 בפברואר 2004 אילנה קוריאל, שני מאסרי עולם לרוצח בפיצוצייה בבאר-שבע, באתר ynet, 18 ביולי 2011 נועם שרביט, ‏הסדר הטיעון עם שי דרומי שירה בפורץ: 6 חודשי עבודות שירות, באתר גלובס, 6 בספטמבר 2009 אילנה קוריאל, לפני הכרעה בתיק הרצח: "האקדח הנעלם" נמצא, באתר ynet, 4 במאי 2010 רויטל חובל, עו"ד אלון אלטמן נבחר לתפקיד פרקליט מחוז דרום, באתר הארץ, 4 בספטמבר 2014 חשד לשוחד בעיריית אשדוד: מ"מ ראש העירייה יועמד לדין, באתר גלובס, 8 בדצמבר 2015 "אני מאמינה שהתיק נגדי ייסגר, הלוואי והייתי יכולה להחזיר את הגלגל אחורה", באתר אשדוד נט, ‏24.12.16 שירית אביטן כהן, דרישה לפתוח שוב בחקירת המטפלת המתעללת מבאר שבע, באתר Nrg, ‏17/11/2016 דור גפני, מתחת לאף של המשטרה: ניהל הימורים במשך שנים ושילשל לכיסו כ-150 מיליון, באתר כאן אשדוד, ‏26.4.20 יניר יגנה, דניאל דולב‏, האסון בנחל צפית: ראש מכינת "בני ציון" והמדריך הואשמו בהמתה בקלות דעת, באתר וואלה, 28 באוקטובר 2019 אלמוג בוקר, התלונה נגד פרקליט מחוז דרום: טענות סרק - או עבירות חמורות?, באתר חדשות 13, ‏26.6.2019 אסף פוזיילוב, נציב התלונות על הפרקליטות: שי ניצן לא טייח עבירות של פרקליט מחוז דרום, באתר כאן, ‏1 ביולי 2019 חן מענית, ‏בכירי הפרקליטות נגד עו"ד דן אלדד: "התנהלותך מנוגדת לכל אתוס", באתר גלובס, 24 באפריל 2020 מכתב בכירי פרקליטות המדינה אל דן אלדד, 24 במאי 2020. אבישי גרינצייג, ‏פרקליט מחוז דרום יקבל את סמכויות המשנה לפרקליט המדינה, באתר גלובס, 5 במאי 2021 נטעאל בנדל וג'קי חורי, שב"כ חוקר את מעשי הלינץ' ביהודים ובערבים שבוצעו השבוע בישראל, באתר הארץ, 14 במאי 2021 נטעאל בנדל ואלמוג בן זכרי, המשטרה והפרקליטות מודות: החוק נגד ריבוי נשים לא נאכף, באתר הארץ, 4 ביולי 2021 מערכת מקור ראשון, ‏אריה שיף הורשע בהסכם טיעון, על עבירה של המתה בקלות דעת, בעיתון מקור ראשון, 5 ביולי 2021 אלון אלטמן נבחר למשנה לפרקליט המדינה ומיכל לייסר נבחרה למנהלת המחלקה למשפט העבודה, באתר ערוץ 7, 18 במאי 2022 אסף פוזיילוב, "לא ניתן לחקור לייקים": רופא מבי"ח ברזילי תמך ברשתות בטבח חמאס - והמשנה לפרקליט המדינה החליט שלא לזמן אותו לחקירה, באתר טוויטר כאן חדשות, ‏18 בנובמבר 2023